Neuvoston asetus (ETY) N:o 1054/81, annettu 21 päivänä huhtikuuta 1981, yhteisestä toiminnasta lihanautojen tuotannon kehittämiseksi Irlannissa ja Pohjois-Irlannissa



Virallinen lehti nro L 111 , 23/04/1981 s. 0001 - 0003

Suomenk. erityispainos Alue 3 Nide 13 s. 0050

Espanjank. erityispainos: Luku 03 Nide 21 s. 0160

Ruotsink. erityispainos Alue 3 Nide 13 s. 0050

Portugalink. erityispainos: Luku 03 Nide 21 s. 0160



NEUVOSTON ASETUS (ETY) N:o 1054/81, annettu 21 päivänä huhtikuuta 1981, yhteisestä toiminnasta lihanautojen tuotannon kehittämiseksi Irlannissa ja Pohjois-Irlannissa EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(), sekä katsoo, että perustamissopimuksen 39 artiklan 2 kohdan a alakohdassa määrätään, että yhteisen maatalouspolitiikan suunnittelussa olisi otettava huomioon maatalouden yhteiskunnallinen rakenne ja eri maatalousalueiden väliset rakenteelliset ja luonnonolojen erot, perustamissopimuksen 39 artiklan 1 kohdan a ja b alakohdassa määriteltyjen tavoitteiden toteuttamiseksi yhteisön tasolla olisi toteutettava erityistoimenpiteitä, jotka on mukautettu tiettyjen epäsuotuisten alueiden tuotantoedellytyksiin; vastaavanlaiset toimenpiteet saattavat olla väliaikaisesti tarpeellisia myös muilla alueilla, jotka kärsivät erityisistä haitoista, Irlannin ja Pohjois-Irlannin maatalous on olennaisesti riippuvainen kotieläintuotannosta; nautakarjankasvatus ja naudanlihantuotanto ovat tärkeä osa näiden alueiden eläintaloutta; tällä alalla viime aikoina tapahtunut kehitys, mukaan lukien tavallisesti siitostarkoitukseen kasvatettujen eläinten teurastusten määrän huomattava nousu, on kiihdyttänyt maataloustulon nykyistä alenemista, laaja lihanautojen tuotannon kehittämisohjelma, jossa korostetaan samalla sekä laatueläinten kasvatusta että ruokintaa, voisi kohentaa Irlannin ja Pohjois-Irlannin nykyistä epäedullista maataloustulotilannetta, lihanautojen kasvatuksen kehittäminen voidaan toteuttaa parhaiten tehostamalla sekä lihasonnien tuotantokykyä että polveutumista koskevia tarkastuksia jalostusarvoltaan tyydyttävien siitossonnien valitsemiseksi, lihanauta-alan kehitykseen on vaikuttanut epäedullisella tavalla lehmien keinosiemennyksen vähentyminen viime aikoina, joka johtuu keinosiemennyksen korkeista kustannuksista; erityinen taloudellinen tuki on tarpeen keinosiemennyksestä kasvattajille aiheutuvien kulujen vähentämiseksi, lihanautojen tuotannon kehitystä on viime vuosina haitannut myös monien laitumien ja niittyjen heikohko laatu, joka johtuu riittämättömästä kalkin käytöstä, lisäksi hyvälaatuisen talvirehun riittämättömyys on toinen tekijä, joka on vaikuttanut tämän tilanteen syntymiseen; erityinen kannustusjärjestelmä on tarpeen, jotta tuottajat, jotka eivät vielä ole ryhtyneet säilörehun tekoon, ryhtyisivät siihen ja kohottaisivat näin talvirehujensa määrää ja laatua, taloudellisista ja talousarvioon liittyvistä rajoituksista johtuen Irlannilla ja Yhdistyneellä kuningaskunnalla ei ole tällaisen ohjelman rahoittamiseen tarvittavia varoja ja yhteisön taloudellinen tuki on siten niille välttämätöntä, ja edellä mainitut toimenpiteet muodostavat yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(), sellaisena kuin se on viimeksi muutettuna asetuksella (ETY) N:o 3509/80(), 6 artiklan mukaisen yhteisen toiminnan, ON ANTANUT TÄMÄN ASETUKSEN: 1 artikla Aloitetaan asetuksen (ETY) N:o 729/70 6 artiklan 1 kohdassa tarkoitettu yhteinen toiminta, jonka toteuttajana on Irlanti ja Pohjois-Irlannin ollessa kyseessä Yhdistynyt kuningaskunta. 2 artikla Komissio voi avustaa yhteistä toimintaa rahoittamalla 3 artiklassa määritellyt lihanautojen tuotannon laadun parantamista koskevat toimenpiteet Euroopan maatalouden ohjaus- ja tukirahaston, jäljempänä "rahasto", ohjausosaston varoista. 3 artikla 1. Edellä 2 artiklassa tarkoitetut toimenpiteet koskevat tukia, jotka on tarkoitettu: a) lihasonnien tuotantokykyä koskevien tarkastusten tehostamiseen ominaisuuksiltaan tehokkaaseen lihantuotantoon soveltuvien sonnien alkuvalintaa varten; b) lihasonnien polveutumista koskevan tarkkailun tehostamiseen, jonka tarkoituksena on jalostusarvoltaan tyydyttävien sonnien lopullinen valinta lihanautojen tuotannon laadun kohottamiseksi; c) keinosiemennyksen suuremman käytön kannustamiseen; d) laidunten ja niittyjen laadun parantamiseen kalkitsemisen avulla; e) talvirehuvarastojen laadun ja määrän parantamiseen kannustamalla viljelijöitä ryhtymään säilörehujen tekoon. 2. Tämän artiklan soveltamista koskevat yksityiskohtaiset säännöt annetaan direktiivin 72/159/ETY() 18 artiklan 2 ja 3 kohdassa säädettyä menettelyä noudattaen. 3. Tämä asetus ei koske niitä kuluja, joihin voidaan myöntää yhteisön tukea muiden asetuksen (ETY) N:o 729/70 6 artiklan 1 kohdassa tarkoitettujen yhteisten toimien puitteissa. 4 artikla 1. Yhteinen toiminta kestää kaksi vuotta siitä päivästä alkaen, jona komissio hyväksyy 3 artiklassa määritellyt toimenpiteet. 2. Rahaston ohjausosastossa voidaan korvata näiden toimenpiteiden toteuttamisesta Irlannille ja kun kyseessä on Pohjois-Irlanti, Yhdistyneelle kuningaskunnalle aiheutuneet kulut seuraaviin määriin asti: P 3,2 miljoonaa ECUa (A) 3 artiklan 1 kohdan a ja b alakohdassa tarkoitettujen toimenpiteiden osalta, P 26,5 miljoonaa ECUa (A) 3 artiklan 1 kohdan c alakohdassa tarkoitetun toimenpiteen osalta, P 18 miljoonaa ECUa (A) 3 artiklan 1 kohdan d alakohdassa tarkoitetun toimenpiteen osalta, P 7,6 miljoonaa ECUa (A) 3 artiklan 1 kohdan e alakohdassa tarkoitetun toimenpiteen osalta. 3. Rahasto korvaa Irlannille ja Yhdistyneelle kuningaskunnalle 50 prosenttia korvauskelpoisista kuluista. Korvauskelpoisten kulujen enimmäismäärä on kuitenkin korkeintaan: P 7,5 ECUa (A) lehmää kohti 3 artiklan 1 kohdan c alakohdassa tarkoitetun toimenpiteen osalta, P 4 ECUa (A) kalkkitonnia kohti 3 artiklan 1 kohdan d alakohdassa tarkoitetun toimenpiteen osalta, P 4,5 ECUa säilörehutonnia kohti 3 artiklan 1 kohdan e alakohdassa tarkoitetun toimenpiteen osalta. 5 artikla 1. Yhteisen toiminnan arvioidut kokonaiskustannukset rahastolle ovat 27,5 miljoonaa ECUa 4 artiklan 1 kohdassa tarkoitettuna aikana. 2. Komissio päättää yhteisymmärryksessä Irlannin ja Yhdistyneen kuningaskunnan hallitusten kanssa menettelystä, jonka avulla se saa säännöllisin väliajoin tietoja toimenpiteiden edistymisestä. Samalla Irlannin ja Yhdistyneen kuningaskunnan hallitukset nimeävät tarvittaessa mainittujen toimenpiteiden teknisestä toteuttamisesta vastaavat elimet. 6 artikla 1. Korvaushakemukset koskevat Irlannille ja Yhdistyneelle kuningaskunnalle yhden kalenterivuoden aikana aiheutuneita kuluja ja ne on esitettävä komissiolle ennen seuraavan vuoden 1 päivää kesäkuuta. 2. Rahastosta myönnettävää tukea koskeva päätös tehdään asetuksen (ETY) N:o 729/70 7 artiklan 1 kohdan mukaisesti. 3. Tämän artiklan soveltamista koskevat yksityiskohtaiset säännöt annetaan asetuksen (ETY) N:o 729/70 13 artiklassa säädettyä menettelyä noudattaen. 7 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä huhtikuuta 1981. Neuvoston puolesta Puheenjohtaja G. BRAKS () Lausunto on annettu 9 päivänä huhtikuuta 1981. () EYVL N:o L 94, 28.4.1970, s. 13 () EYVL N:o L 367, 31.12.1980, s. 87 () EYVL N:o L 96, 23.4.1972, s. 1